# Taylor Rochestie

Taylor Rochestie (Houston, 1 de juliol de 1985) és un jugador de bàsquet professional estatunidenc que juga com a base. També té la nacionalitat de Montenegro.

## Carrera esportiva

Sorgit de l'institut de Santa Barbara (Califòrnia) va debutar a la NCAA la temporada 2004-05 amb l'equip de la Universitat Tulane. L'any següent va canviar d'universitat, fet que el va fer quedar-se un any en blanc. Va jugar als Washington State fins a finals de 2009. Després d'una breu estada a la WCBL amb els Santa Barbara Breakers, va fer el salt a Europa de la mà del Goettingen de la lliga alemanya, amb qui va guanyar l'Eurochallenge.
El juny de 2010 va fitxar pel club Galatasaray Café Crown de la lliga turca, però va deixar l'equip el 2011. El febrer d'aquell any torna a alemanya per acabar la temporada a l'ALBA Berlin.
La temporada 2011-12 va ser subcampió de lliga amb el Le Mans de la lliga francesa. La 2012-13 arriba a la lliga espanyola contractat pel Caja Laboral, però abandona l'equip en el mes de gener. La temporada següent va jugar al Biella, al MS Siena i al Nizhny Novgorod on, en el seu segon any a l'equip rus, acabaria convertint-se en jugador revelació de l'Eurolliga i màxim anotador. El Maccabi Tel Aviv es fixa en ell després dels seus grans números a la competició continental: 18,9 punts per partit i 5,7 assistències per partit, i el fitxa per la temporada 2015-16. Després d'un any a la lliga israeliana, l'estiu de 2016 fitxa pel Lokomotiv Kuban de la lliga russa, i passa la temporada 2017-18 a l'Estrella Roja.
En el mes d'agost de 2018 s'uneix a la lliga xinesa fitxant pels Tianjin Gold Lions, un dels equips de la CBA, la màxima categoria a la Xina. Acaba la temporada amb unes mitjanes espectaculars, de 33,5 punts, 9,1 assistències i 4,7 rebots per partit. En el mes de març de 2019 signa amb els Anhui Wenyi Dragons de la NBL (segona categoria de la lliga xinesa), on aconsegueix uns grans números també: 26,4 punts, 8,3 assistències i 5,4 rebots.

### Internacional

Ha estat internacional amb la selecció de Montenegro els anys 2012 i 2014, disputant ambdues ocasions el pre-europeu.

## Referències

* ↑ «Taylor Rochestie Galatasaray Cafe Crown'da». Web oficial del Galatasaray SK [Consulta: 23 juny 2010].
* ↑ «Bilgi: Taylor Rochestie». Web oficial del Galatasaray SK [Consulta: 23 juny 2010].
* ↑ «Galatasaray and Taylor Rochestie parted ways» (en anglès).
* ↑ «Taylor Rochestie verstärkt die Albatrosse» (en alemany). Arxivat de l'original el 2012-07-30. [Consulta: 2 setembre 2012].
* ↑ «Le Mans tabs Taylor Rochestie» (en anglès).
* ↑ «Taylor Rochestie, nou base pel Caja Laboral» (en castellà). acb.com. Arxivat de l'original el 2012-10-03. [Consulta: 2 setembre 2012].
* ↑ «Taylor Rochestie: Fallido aterrizaje en Vitoria y un estrellato tardío» (en castellà). Endesa Basket Lover, 26-06-2019 [Consulta: 7 juliol 2019]. «Còpia arxivada». Arxivat de l'original el 2019-07-07. [Consulta: 15 març 2023].
* ↑ «El Maccabi Tel Aviv empieza a reforzarse: firma a Taylor Rochestie» (en castellà). ACB, 21-06-2015 [Consulta: 7 juliol 2019]. Arxivat 20 April 2016$^{[Datemismatch]}$ a Wayback Machine. «Còpia arxivada». Arxivat de l'original el 2016-04-20. [Consulta: 7 juliol 2019].
* ↑ «Taylor Rochestie confirma su fichaje por el Fujian Sturgeons» (en castellà). Eurohoops, 19-08-2018 [Consulta: 7 juliol 2019].
* ↑ «Taylor Rochestie, en avanzadas negociaciones con el Divina Seguros Joventut» (en castellà). Piratas del Basket, 24-06-2019 [Consulta: 7 juliol 2019].

## Enllaços externs

* Taylor Rochestie jugador a l'ACB
* Taylor Rochestie - Estadístiques a la pàgina de l'Eurolliga